कल्लूरी ने पोस्ट किया-थ्री इडियट्स क्लीन बोल्ड
...तो डीजीपी बोले-अनुशासनहीनता है, तीन दिन में कारण बताओ
रायपुर। आईजी बस्तर से हटाए जाने के बाद शुक्रवार की रात उनके दो नजदीकी एसपी को भी हटा दिया गया। इसी को लेकर शनिवार को कल्लूरी ने बस्तर के एक व्हाट्स एप ग्रुप में अपनी, एसपी आरएन दास और आईके एलेसेला की फोटो डालकर लिखा- थ्री इडियट्स क्लीन बोल्ड। दिनभर इस पोस्ट की चर्चा रही। विवाद बढ़ता देख शाम को डीजीपी एएन उपाध्याय ने कल्लूरी को नोटिस जारी किए। उन्होंने कल्लूरी से कहा कि आप तीन दिन के अंदर बताइए कि सोशल मीडिया में पोस्ट क्यों किया? आप बस्तर के निजी कार्यक्रम में क्यों गए? उन्होंने बिना बताए कल्लूरी के मुख्यालय छोड़ने पर रोक लगा दी है।
एसआरपी कल्लूरी का विवादों से नाता टूटता नजर नहीं आ रहा। बस्तर से हटाए जाने के बाद शनिवार को उनके द्वारा व्हाट्स एप पर किए गए एक पोस्ट ने उनके लिए तीन कड़े प्रतिबंध लागू करवा दिए। गुरुवार को वे बस्तर के पंडरीपानी में बस्तर एसपी आरएन दास और सुकमा एसपी एलेसेला के साथ शामिल हुए थे। इसी कार्यक्रम में सुकमा एसपी ने कहा था कि मानवाधिकार कार्यकर्ताओं को कुचल देना चाहिए। इस बयान के बाद मुख्यमंत्री ने बस्तर और सुकमा दोनों एसपी को हटा दिया। शनिवार को सुबह कल्लूरी ने इसी कार्यक्रम की तस्वीर व्हाट्स एप पर पोस्ट की और लिखा- थ्री इडियट्स क्लीन बोल्ड। यह पोस्ट ग्रुप से वायरल होते ही पुलिस मुख्यालय और शासन के वरिष्ठ अफसर सक्रिय हो गए। शाम को डीजीपी ने कल्लूरी को तलब किया और नाराजगी जताई। शेष|पेज 11
फिर सरकार की नाराजगी के चलते उनको तीन अलग अलग नोटिस जारी किया गया। पहले में जहां उनके मुख्यालय छोड़ने पर प्रतिबंध लगाया गया, दूसरे में उनसे बस्तर के निजी कार्यक्रम में जाने पर जवाब मांगा गया। जो सबसे अहम नोटिस माना जा रहा है, वह है सोशल मीडिया में किए गए पोस्ट पर मांगा गया जवाब। उन्हें तीन दिनों के भीतर जवाब देने कहा गया है क्योंकि यह शासन के 22 फरवरी को जारी किए निर्देशों का खुला उल्लंघन है। शासन ने भी यह सर्कुलर तब जारी किया था जब एक आईएएस ने सोशल मीडिया में दीनदयाल उपाध्याय पर आपत्तिजनक बयान डाला था। इस बीच कल्लूरी अपने व्हाट्स एप के सारे ग्रुप्स से लेफ्ट हो गए हैं।
ये फोटो पोस्ट की थी कल्लूरी ने ।
kas_Deva hin_Deva hin_Deva hin_Deva hin_Deva hin_Deva